Document ID: /fineweb-2-swissfilter-quality_10-filterrobots/filtered/02038.jsonl.gz/5005

I vess duì esser in cas da prestige per la Procura publica federala – capità è il cuntrari. Il cas è surannà senza che igl è vegni ad ina sentenzia.
Perquai survegnan uss ils quatter funcziunaris accusads indemnisaziuns da bundant 800’000 francs. I sa tracta tranter auter da dus anteriurs presidents da la federaziun tudestga da ballape e da l' anteriur secretari general svizzer da la FIFA, Urs Linsi.
Igl è vegnì renfatschà ad els engion en connex cun la surdada dals campiunadis mundials da ballape dal 2006. I va per in pajament dispitaivel da 6,7 milliuns francs da la federaziun tudestga da ballape. La raschun dal pajament n'ha betg pudì vegnir sclerida.
Ils custs dal process surannà sto la Confederaziun surpigliar. Il Tribunal penal federal n'ha numnadamain betg acceptà la proposta da la Procura publica federala da laschar surpigliar ils anteriurs funcziunaris ils custs dal process. federal.